
ПОЛАЗНЕ ОСНОВЕ

Гимназија „Милош Савковић“ усвојила је 30. јуна 2022. године Школски програм за период од 2022-2026. године. 
У том програму су програми свих предмета и посебни програми за све разреде општег типа, природно-математичког и друштвено-језичког смера, као и сви програми првог, другог и четвртог разреда смера за ученике са посебним способностима за рачунарство и информатику. 
Током израде овог програма имали информацију да ће ускоро изаћи нови Правилник о програму наставе и учења за 3. разред смера за ученике са посебним способностима за рачунарство и информатику, али он до 30.јуна 2022. године није објављен у Службеном гласнику (мада је раније одобрен од Нациналног просветног савета). Због тога смо били у дилеми по којем Правилнику да наставници израђују школски програм за 3. разред поменутог смера.
Стручни актив за развој школског програма и Тим за обезбеђивање квалитета и развој установе, донели су одлуку да стручни предмети овог смера израде програм према том новом, необјављеном, али од Националног просветног савета објављеном Правилнику, а да остали наставници сачекају са писањем програма, док се не објави у службеном гласнику. 
Тек 30. августа 2022. године објављен је Правилник о допуни Правилника о плану и програму наставе и учења гимназије за ученике са посебним способностима за рачунарство и информатику “Службени гласник РС – Просветни гласник” број 10/2022. у којем се налазио програм за 3. разред поменутог смера. 
У Члану 4. прецизирано је да овај важи од наредног дана од дана објављивања у „Службеном гласнику Републике Србије – Просветном гласнику”, а примењује се од школске 2022/2023. године. Дакле, од 1. септембра 2022. године. 
Према Члану 2 овог правилника: 
План и програм наставе и учења остварује се и у складу са:
1) Правилником о плану и програму наставе и учења за гимназију („Службени гласник РС – Просветни гласник”, бр. 4/20, 12/20, 15/20, 1/21, 3/21 и 7/21), у делу који се односи на план и програм наставе и учења за предмете природно-математичког смера за трећи разред:
– Српски језик и књижевност;
– Матерњи језик и књижевност;
– Српски као нематерњи језик;
– Физичко и здравствено васпитање;
– Грађанско васпитање;
2) Правилником о плану и програму наставе и учења гимназије за ученике са посебним способностима за биологију и хемију („Службени гласник РС – Просветни гласник”, бр. 7/20 и 6/21), и то са планом и програмом за други и трећи разред за предмете:
– Страни језик – трећи разред;
– Ликовна култура – други разред;
3) Правилником о наставном плану и програму предмета Верска настава за средње школе („Службени гласник РС – Просветни гласник”, бр. 6/03, 23/04, 9/05 и 11/16).
С обзиром да су наставници већ израдили програм за 3. разред природно-математичког смера, Анексом се само проширује њихово важење на предмете: 
– Српски језик и књижевност;
– Физичко и здравствено васпитање;
– Грађанско васпитање.
С обзиром да је већ израђен школски програм за 3. разред за верску наставу за природно-математички, друштвено-језички смер и општи тип, Анексом се само проширује његово важење на смер за ученике са посебним способностима за рачунарство и информатику. 
О изменама за остале предмете 3. разреда обавештени су наставници и дат је рок од 15 дана за израду Анекса школског програма за предмете: 
1. Страни језик (енглески језик) 
2. Ликовна култура 
3. Физика

Анекс управо садржи програме горенабројаних предмета. 
Програми осталих предмета 3. разреда за смер за ученике са посебним способностима за рачунарство и информатику, чији су програми објављени у овом правилнику, већ су усвојени у Школском програму за период 2022-2026. године (математика, дискретна математика, примена рачунара, програмирање, објектно оријентисано програмирање, базе података).
Анекс школског програма усвојен је на седници Школског одбора одржаној 14.9.2022. године. 

Председник Школског одбора
____________________________


